Dobro jutro. Magija je odličan način
da ostanete ispred vremena,
da danas bude moguće
ono što će znanost sutra učiniti stvarnošću.
Kao cyber-mađioničar, kombiniram elemente iluzije
i znanost da bismo vidjeli na koji način bismo mogli doživjeti
tehnologiju budućnosti.
Vjerojatno ste svi čuli za Googleov Project Glass.
To je nova tehnologija. Gledate kroz njih
i vidite svijet proširen podacima:
imenima mjesta, spomenika, zgrada,
jednog dana možda i imenima prolaznika na ulici.
Ovo su moje iluzijske naočale.
Malo su poveće. To je prototip.
Kad pogledate kroz njih, možete poviriti
u um cyber-iluzionista.
Dopustite da vam pokažem na što mislim.
Treba vam samo jedna igraća karta, bilo koja.
Poput ove. Označit ću je da je prepoznamo
kad je opet vidimo.
U redu. Veoma važna oznaka.
Vratimo je u špil,
negdje na sredinu i započnimo.
(Glazba)
Glas: Sustav spreman. Dobavljam sliku.
Marco Tempest: Za vas koji ne kartate,
špil karata sastoji se od četiri različite boje:
herc, tref,
pik i karo.
Karte su jedan od najstarijih simbola
i tumače se na mnoge različite načine.
Neki kažu da četiri boje
predstavljaju četiri godišnja doba.
Imamo proljeće, ljeto,
jesen i...
Glas: Moje omiljeno doba je zima. MT: I moje.
Zima je poput magije. To je doba promjene,
kad se toplina pretvara u zimu, voda u snijeg,
a onda sve nestane.
Svaka boja ima 13 karata. (Glazba)
Glas: Svaka karta predstavlja jednu fazu 13 mjesečevih ciklusa.
MT: Ovdje je oseka,
ovdje plima,
a u sredini je Mjesec.
Glas: Mjesec je jedan od najmoćnijih simbola u magiji.
MT: Postoje dvije boje u špilu karata.
To su crvena
i crna boja,
koje predstavljaju neprestane promjene
iz dana u noć.
Glas: Marco, nisam znala da to možeš. (Smijeh)
MT: Je li slučajnost što špil ima 52 karte,
baš kao što godina ima 52 tjedna?
(Glazba)
Glas: Ako zbrojite sve točke na špilu karata,
rezultat je 365.
MT: Oh, 365, broj dana u godini,
broj dana između
svakog rođendana.
Zaželi nešto. (Zvuk puhanja)
Glas: Nemoj reći, inače se neće ostvariti.
MT: U biti, za svoj šesti rođendan
dobio sam svoj prvi špil karata
i otad sam putovao diljem svijeta
izvodeći trikove za djevojčice i dječake,
žene i muškarce, supruge i muževe,
čak i kraljeve i kraljice. (Pljesak)
Glas: A tko su oni? MT: Ah, vragolani. Gledaj.
Probudi se.
Džoker: Opa. MT: Jesi li spreman za svoj zabavni dio?
Džoker: Spreman! MT: Da te vidim.
Džoker: Predstavljam svoj pogo štap. MT: Ah. Pazi.
Džoker: Opa, opa, opa, oh! (Glazba)
MT: Ali danas nastupam za drugačiju vrstu publike.
Nastupam za vas.
Glas: Označena karta detektirana. MT: Ponekad me ljudi pitaju
kako se postaje mađioničarem. Je li to posao koji se radi od 9 do 5 sati?
Naravno da nije. Morate vježbati 24 sata 7 dana u tjednu.
Ne mislim doslovno 24 sata, 7 dana u tjednu.
24 sata svih 7 dana je pretjerivanje,
ali treba prakse. Neki će ljudi reći
da je magija sigurno djelo neke zle,
natprirodne sile. (Smijeh) (Pljesak)
(Glazba)
Opa.
Ja na to samo kažem: "Ne, ne."
Zapravo, na njemačkom je to: "Nein, nein." (Smijeh)
Magija nije toliko snažna. Ali moram vas upozoriti,
da ne igrate za novac s nekim tko
ovako dijeli karte.
(Glazba)
Glas: Zašto ne? To je jako dobra ruka.
Šanse da se tako nešto dobije su 4.165 prema 1.
MT: Aha, ali mislim da je moja ruka bolja. Postigli smo nemoguće.
Glas: Mislim da ti se ostvarila rođendanska želja. MT: Tako mi preostaje posljednja
i najvažnija karta od svih:
ova s vrlo važnim znakom na sebi.
I nije poput ičega što ste vidjeli,
virtualnog ili ne. Glas: Označena karta detektirana.
Digitalni MT: Ovo je bez sumnje prava stvar.
MT: Bok. (Glazba)
Hvala. (Pljesak)
(Pljesak)
Puno hvala. (Pljesak)
(Pljesak)